C 233/46
4.
MT
Il-Ġurnal Uffiċjali tal-Unjoni Ewropea
16.6.2022
Definizzjoni fil-qosor taż-żona ġeografika Iż-żona tal-produzzjoni tikkonsisti fil-parti tar-Reġjun tal-Emilia-Romagna adattata għall-kultivazzjoni tal-Allium ascalonicum u tkopri l-muniċipalitajiet li ġejjin: — Il-provinċja ta’ Ravenna: Brisighella, Càsola Valsenio, Castelbolognese, Faenza, Riolo Terme u Solarolo; — Il-provinċja ta’ Forlì-Cesena: Modigliana u Tredozio; — Il-provinċja ta’ Bologna: Borgo Tossignano, Casalfiumanese, Castel del Rio, Castel Guelfo di Bologna, Dozza, Fontanelice, Imola u Mordano.
5.
Rabta maż-żona ġeografika Ir-rabta bejn is-“Scalogno di Romagna” u ż-żona ġeografika hija bbażata fuq ir-reputazzjoni tal-prodott.
Is-“Scalogno di Romagna” huwa magħruf li huwa ekotip partikolari ta’ basal żgħir bil-karatteristiċi proprji tiegħu li huma differenti minn tipi oħra fis-suq.
L-art adattata għat-tkabbir tas-“Scalogno di Romagna” hija mimlija għoljiet b’ħamrija li tvarja minn sawra medja għal taflija, xotta, b’kontenut għoli ta’ potassju u materja organika, esposta ħafna u bi skular tajjeb.
Din il-ħamrija hija karatteristika tal-quċċata tal-ġibs magħrufa bħala “La Vena dei Gessi Romagnola” [il-Vina tal-Ġibs ta’ Romagna], li tgħaddi minn parti kbira taż-żona tal-produzzjoni u tikkaratterizza u tinfluwenza ż-żona kollha, u tagħti lill-ħamrija ċerta alkalinità.
It-territorju taż-żona tal-produzzjoni huwa magħruf ukoll bħala żona tal-ispas ikkaratterizzata millkomponenti tal-kubrit tal-ħamrija u l-ilma.
Il-kwalitajiet aromatiċi tal-familja tal-liliaceae għalhekk huma influwenzati minn dawn il-karatteristiċi ambjentali filkomponenti tal-kubrit.
Il-mikroflora tal-ħamrija, li, bl-attività enżimatika kontinwa tagħha waqt il-ħażna jew it-tnixxif, twassal għall-iżvilipp tal-aroma ħelwa u delikata tipika tas-“Scalogno di Romagna”, iżda wkoll tar-riħa punġenti.
Fattur li jiddistingwi s-“Scalogno di Romagna” huwa li ma jiffurmax irjus tal-fjuri; l-uniku metodu possibbli u awtorizzat biex jitkabbar għalhekk huwa li jerġgħu jitħawlu l-basliet.
Din il-karatteristika żammet ħaj il-wirt ġenetiku tiegħu u l-karatteristiċi tal-ekotip speċifiku tul is-sekli, peress li ma hemm l-ebda skambju naturali jew sfurzat ta’ għabra tad-dakra ma’ speċijiet oħra, jiġifieri ma esperjenzax tnissil inkroċjat jew interventi ġenetiċi tipiċi għallvarjetajiet l-oħra fis-suq.
Is-“Scalogno di Romagna” qatt ma kien jinstab fis-selvaġġ, jiġifieri l-popli Ċeltiċi li ġabuh fir-Romagna kkultivaw prodott oriġinali u awtentiku, li bl-ebda mod ma seta’ jiġi skambjat, imħawwad ma’ jew issostitwit b’xi basla oħra talfamilja tal-liliacea.
Hemm rabta ċara bejn is-“Scalogno di Romagna” u ż-żona lokali: il-produtturi tiegħu, inklużi dawk li jkabbru ftit metri kwadrati ta’ basal żgħir fil-ġnien tal-kċina tagħhom stess; bis-saħħa tagħhom ukoll, ma ntilfitx l-abbiltà li dan il-ġieħ siewi lill-art ġeneruża tar-Romagna jingħadda lill-ġenerazzjonijiet futuri.
Il-ħiliet tal-produtturi huma wkoll importanti ħafna fl-għażla tal-basliet, xi ħaġa li jagħmlu b’kapaċità eċċellenti.
Uħud mill-basliet maħsuda huma maħsuba għall-konsum u, normalment, dawk ta’ daqs medju u forma aktar mgħawġa jintużaw għat-tħawwil millġdid.
Hemm għadd ta’ kittieba li jsemmu dan il-prodott, bħal Corrado Contoli, li twieled u għex f’Lugo.
Fil-ktieb tiegħu tal1963 “Guida alla veritiera cucina romagnola” [Gwida għall-kċina ġenwina tar-Romagna], il-kapitolu dwar il-“Platti tallaħam tal-majjal” fih paniġierku dwar il-basal żgħir li huwa kemm pijunier kif ukoll evokattiv.
Graziano Pozzetto jikkwota testimonjanzi oħra dwar id-deskrizzjoni tal-prodott u l-użu tiegħu f’numru bla għadd ta’ riċetti tas-seklu l-ieħor fil-ktieb tiegħu “Lo scalogno di Romagna.
Cibo per Venere” [Scalogno di Romagna - Ikel għal Venere], ippublikat fl-2001.
Diversi koki lokali użaw is-“Scalogno di Romagna” fit-tħejjija ta’ diversi platti, fosthom Tarcisio Raccagni tal-eks ristorant “Gigiolè” fi Brisighella; huwa pprova jerġa’ jiskopri l-kċina medjevali fl-ikliet li organizza għall-famużi Fieri Medjevali fi Brisighella.
Hemm ukoll referenzi online li jiddokumentaw ir-reputazzjoni tas-“Scalogno di Romagna” u l-użu tiegħu bħala taħwir għall-preparazzjoni ta’ diversi platti jew ippreservat fiż-żejt, fuq siti web bħal Giallo Zafferano, La Gazzetta del Gusto, Buonissimo, Geisha Gourmet u Taccuini Gastrosofici.